Jon Sallinen

Jon Sallinen (s. 13. marraskuuta 2000) on suomalainen freestyle-laskija, jonka päälaji on halfpipe. Sallinen edustaa Freestyleseura Moebiusta ja Völkl-suksitallia.

Sallinen edusti Suomea Pekingin talviolympialaisissa 2022. Hän osallistui halfpipen karsintaan karsiutuen kuitenkin loppukilpailusta. Sallisen suoritus nousi kuitenkin otsikoihin maailmalla hänen törmättyään ensimmäisessä karsintalaskussaan reunavallin päällä olleeseen kameramieheen. Hänen lopullinen sijoituksensa oli 23:s. Aspenin MM-kilpailuissa 2021 hän sijoittui samassa lajissa 19:nneksi.

Sallinen kilpaili maailmancupissa ensimmäisen kerran Copper Mountainilla joulukuussa 2019 sijoittuen halfpipessa 27:nneksi. Kymmenen parhaan joukkoon hän sijoittui ensimmäisen kerran oltuaan samassa lajissa kuudes Calgaryssa joulukuussa 2021. Ensimmäisen voittonsa – ja ylipäätään palkintosijansa – hän saavutti Calgaryn halfpipessa 19. tammikuuta 2023.

Lähteet 

Vuonna 2000 syntyneet
Suomalaiset freestylehiihtäjät
Elävät henkilöt